cyanic-selkie/wikianc huggingface dataset:
ויליאם הורסט ריס
חייו
בשנת 1961 נהיה שותף בכיר בחברת טרנר, ראדג' וטרנר, וב-1973 התמנה לשמאי החבר בבית הדין למקרקעין בבריטניה (Lands Tribunal). ריס היה אחראי להחלטות חשובות, בעיקר בתחום ההפקעות. בשנת 1978 יזם את הוצאת המהדורה הראשונה של Valuation: Principles into Practice ושימש עורך חמש המהדורות הראשונות.
שם טוב בן יוסף אבן פלקירה
ביקורת וסאטירה
המשורר, הנמנה עם המצליחים מבני מקצועו, מגיב בזעם. לדעתו יש למשורר תפקיד מכובד בחברה דווקא בזכות דברי התהילה והגנאי שהוא כותב, וכן בזכות שירי הקודש שלו, שבהם הוא נותן ביטוי נשגב לאמונת האדם, ביטוי שגם המקרא לא נמנע ממנו. הוא מזכיר את שמותיהם של כמה משוררים טובים, ומודיע שהם פעלו בספרד (מסתבר שכוונתו לאנדלוס). אמנם יש מהם שפעלו בקטלוניה ובפרובנס, אלא שאת אלה אין להשוות אל עמיתיהם הספרדים. תשובותיו של המשורר לשאלות ספציפיות של המבקש מעידות על רמה פרימיטיווית למדי של תפיסה אסתטית. בעיניו המשקלים משמשים כקישוטים לשירה, וניתן לדמותם אל הצבעים והזהב שבהם מקשטים ציורים. המבקש שואל:
מנואל הראשון, מלך פורטוגל
יחסו ליהודים
מישל דה מונטן, שאמו הייתה מצאצאי האנוסים, כתב במסה "טעמם של הטוב והרע תלוי במידה רבה בדעתנו עליהם" (ספר 1, פרק 14) את הדברים הבאים:
שם טוב בן יוסף אבן פלקירה
ביקורת וסאטירה
המשורר משיב:
מנואל הראשון, מלך פורטוגל
משפחתו
מנישואיו של מנואל עם איזבלה מאראגון, מלכת פורטוגל, נולד לו בן אחד:
שם טוב בן יוסף אבן פלקירה
החומר המדעי בספר המבקש
רצונו של פלקירה למסור לקוראיו ידיעות מועילות בתחומים שונים, ושאיפה זו גרמה לו להקדיש חלקים רבים בספרו לסקירות מרוכזות ויבשות על מדעים שונים.
מנואל הראשון, מלך פורטוגל
משפחתו
מנישואיו של מנואל עם מריה מאראגון, מלכת פורטוגל, נולדו לו 10 ילדים:
שם טוב בן יוסף אבן פלקירה
החומר המדעי בספר המבקש
חשיבות בפני עצמה נועדת לחומר המדעי הרב הכלול בספר המבקש. והוא עדיין צריך לימוד. כבר נאמר לעיל שמעין הדברים הללו הביא אבן פלקירה בספר "ראשית חכמה" שכתב בנעוריו.
מנואל הראשון, מלך פורטוגל
משפחתו
מנישואיו של מנואל עם אלאונורה מאוסטריה, נולדו לו שני ילדים:
שם טוב בן יוסף אבן פלקירה
החומר המדעי בספר המבקש
החומר המדעי שבשני הספרים ערבי במקורו. בעת הזאת ניזונו כל מדעני אירופה מחכמת הערבים, שהייתה בעצם שאילה, ולעיתים הרחבה, של המורשת המדעית של העולם ההלניסטי. בשני החיבורים שהוזכרו שאב פלקירה עמוקות העיקר מן האנציקלופדיה הערבית הגדולה "רסאיל אכ`ואן אלצפא" ("איגרות אחי הטהרה"), ספר מונומנטלי הדן באריכות, בלשון ספרותית נמלצת, בכל החכמות שהיו ידועות במזרח בימי הביניים הקדומים. ספר זה, שהשפעתו העזה ניכרת בכמה וכמה חיבורים עבריים במזרח ובספרד, הושלם סביב שנת 970 בבצרה: עקבותיו בולטים בספרותנו כבר ב"חובות הלבבות" של ר' בחיי אבן פקודה ואולי גם בכתבי ר' שלמה אבן גבירול.
שילוב חומרים מדעיים בחיבור בלטריסטי אינו צריך להתמיה באופן מיוחד בתקופה הזאת: למן המאה הי"ב ואילך הביאה הסקרנות הכללית של קהל הקוראים את המחברים לתבל את ספריהם בדברי מדע שונים. התופעה ידועה בספרות המשעשעת של המאה הי"ב ושל המאות שלאחריה באירופה המערבית, והיא בולטת מאוד למשל ב"ספורי קנטרברי" של צ'וסר. גם בספרותנו הקדים בעניין הזה כאמור יוסף אבן זבארה בעל ספר שעשועים את פלקירה.
לארי קרייג
לארי אדווין קרייג (באנגלית: Larry Edwin Craig; נולד ב-20 ביולי 1945) הוא פוליטיקאי אמריקאי לשעבר, שייצג את מדינת איידהו בסנאט של ארצות הברית. הוא כיהן במשך 18 שנים בסנאט האמריקאי מטעם המפלגה הרפובליקנית בשנים 1991–2009. קודם לכן כיהן במשך עשור בבית הנבחרים של ארצות הברית מטעם מחוז הקונגרס הראשון של איידהו. 28 שנותיו בקונגרס הקנו לו את המקום השני ברשימת האנשים שייצגו את איידהו בקונגרס בזמן הרב ביותר, כשלפניו רק ויליאם בורה, שכיהן 32 שנים בסנאט. בנוסף לכהונה בקונגרס, היה חבר במועצתה מנהלים של איגוד הרובאים הלאומי. קרייג נבחר להיכל התהילה של איידהו ב-2007.
בקעת ים המלח
בקעת ים המלח היא אזור גאוגרפי בין הרי אדום והרי מואב שבממלכת ירדן לבין מדבר יהודה ומדבר צין שבישראל. המקום הנמוך ביותר על פני היבשה בעולם כולו. עומקו כ-437 מטרים מתחת לפני הים. גאולוגית, אזור זה הוא חלק פעיל מהבקע הסורי-אפריקני וככזה הוא מהווה מוקד לרעידות אדמה. במרכזה של הבקעה נמצא ים המלח, ששטחו נמצא בשליטה משותפת של ישראל וירדן. הגבול בין המדינות עובר באמצעו.
חסימה אלקטרונית
חסימה אלקטרונית (על כל סוגיה, מכ"מ, תקשורת וכיוצ"ב) היא סוג של לוחמה אלקטרונית הכוללת כלים שונים של הפרעות למעבר גלים אלקטרו-מגנטיים.
לארי קרייג
קרייג למד באוניברסיטת איידהו, קיבל תואר ראשון במדע המדינה מהאוניברסיטה ב-1969, ולאחר מכן למד במשך תקופה קצרה באוניברסיטת ג'ורג' וושינגטון, בטרם שב למחוז הולדתו על-מנת לנהל את עסקיו החקלאיים ב-1971. אחרי שירות קצר במשמר הלאומי של צבא איידהו, התמודד ונבחר למושב בסנאט של איידהו ב-1974. ב-1980 נבחר לבית הנבחרים האמריקאי מטעם מחוז הקונגרס הראשון של איידהו. הוא זכה בבחירות חוזרות ארבע פעמים. לאחר מכן התמודד לראשונה לסנאט האמריקאי ב-1990 ונבחר פעמיים נוספות ב-1996 וב-2002. ב-2009 עזב את הסנאט.
תחילת דרכו וחיים אישיים
קרייג נולד בעיר קונסיל, מושב המחוז של מחוז אדמס שבאיידהו, בנם של דורותי לנור (לבית מקורד) ואלווין אורן קרייג. הוא גדל מחוץ לחווה חקלאית במידווייל שמחוז וושינגטון, וב-1969 סיים לימודי תואר ראשון במדע המדינה באוניברסיטת איידהו. באוניברסיטת איידהו היה נשיא מועצת הסטודנטים וחבר באחוות דלתא צ'י. לאחר מכן החל ללמוד באוניברסיטת ג'ורג' וושינגטון, אך לא השלים את לימודיו האקדמיים שם בשל בחירתו לשוב לניהול חוותו שבמידווייל ב-1971. בשנים 1970–1972 התנדב קרייג במשמר הלאומי של איידהו והשתחרר בדרגת טוראי מדרגה ראשונה (Private first class). ב-1983 נישא קרייג לסוזן תומפסון, ונהיה לאבי שלושת ילדיה מנישואיה הקודמים. קרייג הוא סב לתשעה נכדים.
קריירה פוליטית מוקדמת
קרייג נבחר לסנאט של איידהו ב-1974 ונבחר מחדש ב-1976 וב-1978. ב-1980 נבחר קרייג אל בית הנבחרים של ארצות הברית, כנציג מחוז הקונגרס הראשון של איידהו. הוא החליף את סטיב סימס הרפובליקני, שעזב את בית הנבחרים במטרה להתמודד בבחירות מול הסנאטור הדמוקרטי המכהן פרנק צ'רץ'. קרייג נבחר מחדש ארבע פעמים, וכיהן בבית הנבחרים עד לשנת 1991. כחבר בבית הנבחרים, הוא תמך בפעולותיו של נשיא ארצות הברית רונלד רייגן בהרחבת החינוך המקצועי.
טענות בדבר שימוש בקוקאין וקיום יחסי מין עם מתנדבים צעירים בבית הנבחרים (Page of the United States House of Representatives) התפרסמו בידי חוקרים ועיתונאים ב-1982. קרייג פרסם הצהרה המכחישה מעורבו כלשהי בעבירות אלה. קרייג אמר: "אנשים שמעולם לא נישאו כמוני, בין אם מתוך בחירה ובין אם מכורח הנסיבות, תמיד היו מושא לרמיזות, רכילויות והאשמות שווא. אני חושב שזה נבזי". קרייג היה חבר בוועדת האתיקה של בית הנבחרים. ב-1989 דווח כי קרייג ניהל מאמצים ממושכים להחמרת ענישתו של עמיתו לבית הנבחרים ברני פרנק על מעורבותו בפרשת זנות הומוסקסואלית.
חסימה אלקטרונית
ישנם שלושה סוגים (מרכזיים) של מערכות שמנסים לחסום בדרך זו:
זבולון מושיאשווילי
זבולון מושיאשווילי (23 ביולי 1971, א' באב ה'תשל"א – 4 באוגוסט 2023, י"ז באב ה'תשפ"ג) היה שחקן, מפיק, קומיקאי, מוזיקאי וזמר ישראלי.
ג'וש גומז
גומז הוא בוגר אוניברסיטת מזרח אילינוי, עימה שיחק שלוש שנים כשבשנתו השלישית הוא קולע 16.8 נקודות (47% מטווח השלוש ו-91% מקו העונשין) ומוריד 3.6 ריבאונדים בממוצע למשחק.
חסימה אלקטרונית
חוסם מכ"ם
חסימת מכ"ם היא שידור גל רדיו בכוונה לשבש פעולת מכ"ם עוין, על ידי הרווייתו במידע שגוי. ישנם שני סוגי חוסמים עיקריים:
חסימת רעש
מערכת של 'חסימת רעש' נועדה לעכב או למנוע גילוי מטרות. חסימת רעש מנסה למסך ולהסוות את קיומן של מטרות באמצעות הגדלה משמעותית של הרעש הנקלט המכ"ם. חוסם רעש משתמש בדרך-כלל באותות בהספקים גבוהים (בתדר זהה לזה של המכ"ם). מפעיל המכ"ם הנחסם יראה "שלג" באזור שבו מתבצעת החסימה ולא יוכל להבחין בין מטרה לרעש. הטכניקות המקובלות בחסימת רעש הם:
חסימת רעש מבוצעת בדרך-כלל מנגד או על ידי פלטפורמות מלוות.
חסימת משיבים/הטעיה
חסימת הטעיה (deception jamming) או (repeat jammers): מטרתם של חוסמי הטעיה היא לתת מידע מזויף למכ"ם כדי למנוע ממנו להפיק כיוון טווח או מהירות למטרה או שילוב שלהם. מפעיל המכ"ם שנחסם יראה את המטרה אך לא במיקום או במהירות הנכונים. שיטה זו מופעלת בעיקר נגד מכ"מים מוטסים וכך נמנעת רכישה של מטרה ושיגור חימוש עליה. שיטת הפעולה של חוסם הטעיה הוא קליטה של האות המשודר, אפנונו ושידורו חזרה למכ"ם.
תקשורת אנלוגית
חסימת תקשורת מוכוונת בדרך-כלל לפגוע בפיקוד, שליטה ובקרה בשדה הקרב (פו"ש, שו"ב, C2). משדר המכוייל לאותו תדר כמו המקלטים של האויב משדר רעש באותו איפנון שבו האויב משתמש. במידה וההספק הנקלט מהחוסם גדול מזה הנקלט מהמשדר, האות יחסם. הטכניקות המקובלות בחסימת רעש הן: ניתן לחלק את טכניקות החסימה לשני סוגים:
תקשורת דיגיטלית
תקשורת דיגיטלית מבוססת בדרך-כלל על חבילות (packets), כמו תקשורת ethernet/ip, ומשולבת ECC (קוד תיקון שגיאות) מצד אחד, ומצד שני בדרך כלל תקשורת דיגיטלי צבאית מבוססת חומרה מודרנית הכוללת נל"א מובנה. לכן שיטות החסימה הן כמו של מכ"ם בדגש על שיטות טכניות.
חסימת מכ"ם משטרתי
השיטות לחסימת מכ"ם מהירות משטרתי, שהוא מכ"ם דופלר, דומות לאלה המשמשות לשיבוש מערכות צבאיות, אם כי פחות מתוחכמות. במרבית המדינות בעולם חסימה כזו היא עברה פלילית.
נל"א
לאחר התפתחות טכניקות החסימה, התפתחו טכניקות נל"א (נגד לוחמה אלקטרונית)- המערכת הנחסמת יודעת להתמודד עם החסימה (על ידי דילוג תדר למשל).
שם טוב בן יוסף אבן פלקירה
החומר המדעי בספר המבקש
אבל בכל החיבורים שהתופעה ניכרת בהם נלקחים החומרים המדעיים מן התחומים שעוררו בימי הביניים עניין מיוחד, כגון רפואה, מדעי הטבע, אסטרולוגיה וה"מדעים" האוקולטיים, גם יוסף זבארה מילא את ספרו בעיקר ידיעות מתחום הרפואה, אבל הביא באחד המקומות, כפי שצוין, גם עניינים מ"חכמת" הפרצוף. כוונת הסופרים בשיבוץ החומר המדעי הייתה קישוטית, לא דידקטית: לפי טעם הקוראים ראוי היה שחומרים מסוג זה יבואו בכל ספר שנועד לקריאה משעשעת. מה שעומד לפנינו בספר המבקש שונה מזה: פלקירה אמנם סמך על הקונוונציה הספרותית הזאת, אבל גייס אותה למטרות דידקטיות ופולמוסיות - החומר המדעי שבספר המבקש הוא חלק מן ה"תחמושת" שהמחבר מפעיל כדי לכבוש את לב קוראיו.
ג'וש גומז
את הקריירה הבוגרת שלו התחיל גומז בליגת העל הפולנית, בקבוצת קוזקלין, במדיה קלע כ-10 נקודות בממוצע למשחק וחתם במועדון לשנה נוספת, אולם שוחרר מהקבוצה בתחילת עונת.
לאחר שחרורו מקוזקלין חתם גומז במועדון הישראלי בית"ר בנימינה מהליגה הלאומית אותה הוביל להישארות בליגה, כשהוא מעמיד ממוצעים של 29.7 נקודות, 5.7 ריבאונדים, 2.6 אסיסטים ו-2.7 חטיפות בכ-40.3 דקות משחק (נבע מריבוי ההארכות של קבוצתו). משחק השיא שלו בעונה זו היה מול אליצור מכבי נתניה נגדה קלע 35 נקודות, הוריד 11 ריבאונדים, מסר 5 אסיסטים וחטף 5 פעמים ב-50 דקות משחק (לא ירד מהמגרש במשך כל דקות המשחק) והוביל את קבוצתו לניצחון 92-97 לאחר שתי הארכות.
ביולי 2008 חתם גומז בעירוני רמת גן מליגת העל במדיה הציג יכולת מאכזבת עם 8.5 נקודות ו-2.4 ריבאונדים בכ-19.5 דקות בממוצע למשחק. משחק השיא שלו בעונה זו היה מול מכבי חיפה נגדה קלע 27 נקודות, הוריד 4 ריבאונדים וחטף 2 פעמים ב-26 דקות משחק.
בעונת 2009/2010 הצטרף גומז לקבוצת אוורה (Évreux) מצרפת. בעונת 2010/2011 חזר לישראל ומשחק כיום במכבי באר יעקב מהליגה הלאומית בכדורסל.
שם טוב בן יוסף אבן פלקירה
החומר המדעי בספר המבקש
הידיעות המדעיות הנערמות בספר אכן בונות לקורא, אם כי לא באופן סיסטמטי ממש וגם לא ביעילות גדולה, תשתית של ידע מדעי, שעליה יכלה להיבנות השכלתו הפילוסופית. אמנם דברי המדע של ספר המבקש כתובים בלי חן ולעיתים קרובות אין הם מובנים לתלמיד המתחיל, אבל היא הנותנת: דרך יומרנית זו של הוראה אלמנטרית מכוונת הייתה בימי הביניים להרים את קרנם של מקצועות המדע בעיני הקוראים ולעורר בהם תשוקת לימוד נמרצת. השיטה מורגשת בכמה מקומות גם ב"בן המלך והנזיר" בעיקר לקראת סוף הספר. אבן פלקירה גם פורש קשת רחבה מאוד, בלתי שגורה בגיוונה, של מקצועות מדע, ומטעים את הקורא, ולו מעט, מכל החכמות כמעט. גם בעניין זה יש ייחוד מפורש בספר המבקש.
בתי הנהגת גוף הבריא
מוצר מובהק של הקו הפופולריזטורי ביצירתו הפורה של אבן פלקירה הוא גם השיר הדידקטי ה"כפול" שלו "בתי הנהגת גוף הבריא" ו"בתי הנהגת הנפש".
בחיבור הזה הולך אבן פלקירה בעקבות ר' יוסף אבן זבארה, בעל "בתי הנפש", ויהודה אלחריזי, בעל "רפואות הגווייה", שכתבו שירי לימוד על נושאים מחכמת הרפואה. שלושתם ממשיכים ביצירתם את מסורת השירים הלימודיים שייסד בספרד הנוצרית ר' אברהם אבן עזרא. בדומה לשני קודמיו גם אבן פלקירה הולך בחיבורו בעקבות ספרי הרפואה של הרמב"ם, וגם הוא, כמותם, בונה את שירו, על שני חלקיו, בצורת המדויג' כלומר בבתים שקולים במשקל כמותי קלאסי (המרובה) הנחרזים בחרוז שמצמיד בכל בית את הדלת אל הסוגר ומשתנה מבית לבית. בדרך הזאת בנה ראב"ע כזכור את שירו המפורסם על "צחוק" השחמט. אבל ראוי לומר שמבחינת טיב החיבור ורמתו אבן פלקירה עולה על קודמיו: שירו מועיד בו שלא לחינם התפאר בכישרונו הפיוטי בראש "ספר המבקש". חיבורו כתוב בלשון צחה וחלקה מאוד: ברור ממנו שאומנות השקילה הייתה טבעית אצלו והוא ידע להשתמש בה בלי קושי. גם היקף השיר גדול יותר משל קודמיו והוא אף שיטתי יותר מצד הנושאים הנדונים בו.
חלקו השני, "בתי הנהגת הנפש", קובע כמובן ברכה לעצמו בהקשר הזה, והוא חידוש של אבן פלקירה. בחלק הזה מייעץ המשורר לקוראיו עצות מוסריות הגונות כדי שגופם הבריא יהא אכסניה לנפש בריאה. בלשון יפה ובכוח שידול ושכנוע לא מבוטל. אף כאן מורגשים ועיונותיו של הרמב"ם: הדרך הממוצעת היא המומלצת למי שבקש לקיים את בריאות נפשו. הוא מוזמן "לקנות" ראשית כול "יושר ותומה", אבל מיד אחר כך ללכת "בדרכי התבונה" כדי להיות נמשל מכוח זה "עם הגבוהים / ומתדמה כמלאך האלוהים". כדי להשיג חכמה ראוי לו לעמול קשה: אין חכמה נקנית בלי מאמץ רב.
בריא הנפש מתעלם מתענוגות הגוף ומן התאורה, מתרחק מן הכסילים, דבק בחכמים, קונה לעצמו חבר ומשקיע בטיפוחו את כל מרצו. הוא מקפיד על מוצא פיו ומרגיל עצמו אל הענווה, אל השתיקה ואל ההצטנעות. את סודו לא יגלה לאחרים, גם לא לחברים קרובים, ויתחכם ליריביו: הוא לא יבטח בהם, ויישמר פן יפרשו לו "פח ומוקשים". בדרך כלל ינהג כמנהג הבריות, וישתדל שלא לסטות מן המקובל. הוא יקבל את האמת ממי שאמרה ויחלוק כבוד לבריות כפי חכמתם ושכלם. יהיה נדיב אבל לא יפזר את הונו, יסתפק במועט ולא יצטרף למתנת בשר ודם. וכשיגיע לגיל חמישים: ינטוש "הבלי הזמן ותעתועיו", יתן ליציריו ספר כריתות, ויימכר ליוצרו לצמיתות.
איגרת המוסר
זה חיבור קטן שעיקרו באוסף עשיר למדי של משלי חכמה שונים. סביב האוסף הזה בנה המחבר עלילה צנומה. גם כאן מופיע מעין ה"מבקש" הוא נער בן עשר בשם כלכול, המתבודד במדבר ולומד שם מפי חכם זקן, שמו הימן האזרחי, חכמה ובינה ותוכחות מוסר. דברי חכמה נוספים הם מלקטים גם מפי שני גברים שמוצאם מערב ומהודו. ערכה של היצירה הזאת כשלעצמה אינו רב, אבל יש בה חומר למחקר ספרותי משווה. אין ספק שפלקירה הכניס לחיבור הזה הרבה עניינים שמצא במקורות ערביים.
דרך אבן פלקירה בתרגום
דברי הפילוסופים היוונים וההלניסטיים הגיעו לימי הביניים בשפה ערבית, וכך הן הערבים הן הערביסטים מבין הוגי הדעות היהודים, אשר פלקירה היה אחד מהם, יכלו להתוודע אליהם מקרוב, פלקירה תרגם באופן עצמאי טקסטים לעברית של גדולי הפילוסופיה, היה אחד החלוצים במפעל היסטורי זה, אם יהודה ושמואל אבן תיבון הם מראשוני המתרגמים של טקסטים שחיברו גדולי הפילוסופיה היהודים, אז משה אבן תיבון ושם טוב אבן פלקירה הם מחלוצי המתרגמים של כתבי הפילוסופים הערביים. פלקירה מתרגם לעברית אף את הטקסטים שהוא מפרש מתוך מורה נבוכים, אף על פי המצויים לפניו הן תרגומו של רבי שמואל אבן תיבון, הן גם תרגומו של רבי יהודה אלחריזי, ולא עוד אלא שב'מורה המורה' מייחד פלקירה פרק שלם לביקורת על תרגומו של אבן תיבון ולעיתים אף על תרגום אלחריזי למורה נבוכים. מסתבר שהתרגומים אשר עמדו לפניו נראו לו ראויים לעיון ולתיקון.
בקעת ים המלח
האקלים בבקעת ים המלח הוא החם ביותר בישראל ובירדן, כשהממוצע בעונה החמה הוא 38 מעלות צלזיוס ובעונת החורף 20 מעלות, וכמות המשקעים נמוכה ביותר. בעת שיורדים גשמים רבים באזור ירושלים או הר חברון, נוצרים שיטפונות בערוצים היורדים לעבר בקעת ים המלח, אשר מהווים סכנה למטיילים באזור, ואף גורמים במקרים רבים לחסימת הכבישים באזור לנסיעה.
לארי קרייג
בסנאט של ארצות הברית
ב-1990 קרייג הודיע על מועמדותו בבחירות לסנאט של ארצות הברית באיידהו על המושב הריק שהותיר אחריו הסנאטור ג'יימס מקלור עם פרישתו. בבחירות המקדימות שנערכו במפלגה הרפובליקנית גבר קרייג על התובע הכללי של איידהו ג'ים ג'ונס, ובבחירות הכלליות ניצח את חבר בית המחוקקים של איידהו רון טווילגר כשהוא זוכה ב-61.3% מקולות הבוחרים. קרייג נבחר מחדש לסנאט ב-1996 וב-2002.
זבולון מושיאשווילי
ביוגרפיה
מושיאשווילי נולד בעיר כותאיסי שבגאורגיה הסובייטית (כיום גאורגיה). בשנת 1972, כשהיה בן תשעה חודשים, עלה עם משפחתו לישראל, והם התגוררו בנצרת עילית. בילדותו היה שקט וביישן. בביתו דיברה המשפחה רק בשפה הגאורגית. על ילדותו סיפר: "בגיל 16 הגעתי לראשונה לחוג דרמה במתנ"ס המקומי. היה לי קשה, אבל ידעתי שזה עשוי לפתור את בעיית הביישנות שלי [...] הפעם הראשונה שאזרתי אומץ לעלות על במה הייתה במסיבת הסיום בכיתה י"ב. כשהשתחררתי מהצבא החלטתי להיבחן לסטודיו של יורם".
לארי קרייג
בסנאט של ארצות הברית
ב-1999 קרייג נהפך למבקר חריף של נשיא ארצות הברית ביל קלינטון בעקבות פרשת מוניקה לווינסקי. בריאיון עיתונאי שהעניק לתוכנית "פגוש את העיתונות" של NBC, אמר קרייג לטים ראסרט: "העם האמריקאי כבר יודע כי ביל קלינטון הוא ילד רע - ילד שובב. אני אדבר עבור אזרחי המדינה שלי, אשר ברובם חושבים כי ביל קלינטון הוא כנראה אפילו ילד רע, שובב ונבזי".
קרייג כיהן כיושב ראש ועדת המדיניות של הסיעה הרפובליקנית בסנאט בשנים 1997–2003. לאחר מכן הוא היה יו"ר הוועדה המיוחדת להזדקנות של הסנאט. אחרי שהמפלגה הדמוקרטית נטלה את רוב המושבים בסנאט בבחירות לקונגרס ב-2006, נהפך קרייג לחבר הבכיר בווועדה לענייני חיילים משוחררים, ולחבר בוועדת ההקצבות ובוועדת האנרגיה ומשאבי הטבע של הסנאט של ארצות הברית. עקב מעצרו והתמודדותו עם האשמות בדבר התנהגות בלתי הולמת, קרייג זנח באופן זמני את תפקידו כחבר הבכיר בוועדה לענייני חיילים משוחררים ובשאר ועדות המשנה בהן היה חבר.
מעצרו וסוף קריירתו הציבורית
ב-11 ביוני 2007, קרייג נעצר בגין מעשה מגונה שביצע בשירותי גברים בנמל התעופה סיינט פול-מיניאפוליס שבמינסוטה. הוא הודה באשמה של התנהגות בלתי הולמת באוגוסט 2007 ושילם פחות קנסות בגובה של כ-600 דולר אמריקני לבית המשפט. מעצרו של קרייג נותר בלתי-מתקבל על דעת הקהל האמריקאית, ובקרייג הוטחו האשמות של צביעות שכן היה מהמתנגדים הבולטים ביותר בסנאט לזכויות להט"ב בארצות הברית, בעודו מואשם במעשים הומוסקסואליים. חרף הצהרתו כי הוא מעולם לא היה הומוסקסואל, הודיע ​​קרייג ב-1 בספטמבר 2007 על התפטרותו מהסנאט שתיכנס לתוקף ב-30 בספטמבר, אם כי מאוחר יותר הפך את ההחלטה והחליט לסיים את שארית כהונתו כחוק תוך הכרזתו כי לא יתמודד מחדש לסנאט ב-2008.
בקעת ים המלח
בבקעת ים המלח נמצאים יישובים השייכים למועצה אזורית תמר ולמועצה אזורית מגילות, וכן יישובים השייכים למחוז כרכ.
דב בריש ויידנפלד
הרב דב בריש וַיידנפלד (ביידיש: דוב בעריש וויידענפעלד; ה' בשבט תרמ"א, 5 בינואר 1881 – י' בחשוון ה'תשכ"ו, 5 בנובמבר 1965), נודע בכינוי הרב מטשעבין, היה ראש ישיבה, פוסק הלכה וחבר מועצת גדולי התורה של אגודת ישראל בישראל.
בקעת ים המלח
מטיילים רבים מגיעים לאזור בקעת ים המלח כדי לראות את הנופים הייחודיים לאזור זה. בנוסף, תיירים מן העולם מגיעים לצורכי בריאות לאזור ים המלח, שבו קרינת שמש בזווית המועילה ביותר לחולים מסוימים, וכן חולי פסוריאזיס יכולים להירפא על ידי תכונות ים המלח והשהייה באזור זה.
היסטוריה
בשנת 438 לפנה"ס, בראשית תקופת בית שני כאשר העניק כורש עצמאות ליהודה, נכלל צפון בקעת ים המלח בתחום ממלכת יהודה.
רעידת האדמה הידועה החזקה ביותר שהייתה במאה ה-20 הייתה ביולי 1927, כשמוקד הרעש היה בצפון ים המלח. עוצמת הרעש הייתה 6.2 בסולם ריכטר, והוא הורגש בחוזק רב בכל אזור המרכז ואף בתים רבים בירושלים ניזוקו. באפריל 1979 הייתה שוב רעידה חזקה שמוקדה היה בדרום ים המלח ועוצמתה הייתה 5.3 בסולם ריכטר. ב-11 בפברואר 2004 אירעה רעידה בעצמה של 5.1 בסולם ריכטר אשר הורגשה היטב באזור ירושלים ואף נפערו סדקים בבניינים רבים בתחומה. מאז נרשמו ארבע רעידות אדמה שעוצמותיהן נעו בין 3.5 ל-4.7 בסולם ריכטר.
דב בריש ויידנפלד
תולדותיו
נולד בעיר הרימאיליב שבפולין לרבי יעקב ווידנפלד, מחבר הספר "כוכב מיעקב", שהיה רב העיר ומחסידי הוסיאטין. אחיו הגדול היה הרב נחום ווידנפלד. אביו נפטר בעודו נער, ובשנת תר"ס, בגיל 19, נשא את יאכט, בתו של הגביר ישראל יוסף קלוגר, ועבר לעיר טשיבין (טשעבין) שבגליציה שבה התגורר חותנו. לצד ניהול בתי העסק של המשפחה שקד על לימודו. עמד בקשר עם רבי מאיר אריק, רבי שלום מרדכי שבדרון, רבי מנחם זמבה ועוד.
למרות הפצרות סירב לקבל משרת רבנות והעדיף לעסוק במסחר. לאחר שפשט את הרגל ב-1918 נאלץ לקבל משרת מורה-הוראה, ובשנת 1923 התמנה לרב העיר טשיבין. הוא הקים בעיר ישיבה גדולה בשם "כוכב מיעקב" (על שם אביו).
אשתו נפטרה בשנת תש"ז (1947) והוא נישא בשנית לרייזל, אלמנת הרב יוסף ברנפלד, צאצאית של החתם סופר.
הרב ויידנפלד צורף למועצת גדולי התורה של "אגודת ישראל" ונחשב לאחד ממנהיגיה הרוחניים הבולטים של המפלגה. למרות זאת הוא זכה להערכה גם בחוגי סאטמר. בשנת תש"ח מונה לבקשת הרב אליעזר יהודה פינקל לראש ישיבת חיי עולם במקום רבי נפתלי צבי שמרלר.
בשנת ה'תשט"ז ייסד בירושלים את ישיבת "כוכב מיעקב – טשיבין".
נפטר בירושלים בערב שבת, י' בחשוון תשכ"ו, 5 בנובמבר 1965. הלווייתו התקיימה במוצאי שבת שלאחר מכן בירושלים. בהלוויה השתתפו כ-30,000 אנשים ועל פי צוואתו לא נישאו בה הספדים . נקבר בהר המנוחות, לצדו של רבי אהרן רוקח, הרבי מבעלז.
משפחתו
בנו הרב יעקב נישא לרחל לבית קנר וכיהן כר"מ בישיבת כוכב יעקב בטשבין. בנו הרב ישראל יוסף נישא למרים, בתו של הרב מנחם זמבה, וכיהן אף הוא כר"מ בישיבה. בתו לאה נישאה לתלמידו הרב ברוך הלברשטאם, בנו של הרב סיני הלברשטאם מז'מיגראד, שכיהן כרבה של העיר זקליקוב בפולין. בתו יוטא נישא לחיים טננבוים. כולם נספו בשואה. נכדתו, בתם של לאה והרב ברוך הלברשטאם שנולדה ביוני 1943, נמסרה למיילדת פולנייה שמסרה אותה לזוג פולני חשוך ילדים, אצלם נשארה גם לאחר המלחמה.
בתו רייזל נישאה לרב ברוך שמעון שניאורסון (נין ונכד לבעל התניא), מחבר הספר "ברכת שמעון" שייסד יחד עם חותנו את הישיבה ומילא את מקומו לאחר פטירתו. בת נוספת, מינדל, נישאה לשלמה זלמן גולדשטוף שעבד לפרנסתו כסוחר. על שמו הוקם בניין הפנימייה "בית שלמה" בישיבת טשיבין בירושלים. לזוג זה לא נולדו ילדים.
מרוצי הגרנד פרי למכוניות
מרוצי גרנד פרי למכוניות (Grand Prix motor racing) הם מרוצי מכוניות אשר החלו בשנת 1894 בצרפת. מרוצים אלו היו מרוצי כביש בין עיר אחת לשנייה, ועד מהרה התפתחו למרוצי סיבולת למכונית ולנהג. החדשנות והיצר התחרותי הביאו במהרה לחציית הגבול של 100 מייל לשעה, אך מאחר שמרוצים נערכו בדרך כלל בכבישים ציבוריים התרחשו לעיתים תאונות בהן נהרגו ונפגעו נהגים וצופים.
מרוצי הגרנד פרי למכוניות התפתחו מאוחר יותר למרוצי הפורמולה והפורמולה 1, וכך גם היום כל סיבוב של אליפות העולם בפורמולה 1 נקרא עדיין גרנד פרי.
זבולון מושיאשווילי
ביוגרפיה
בתחילת 2007 טען מושיאשווילי שאורי גלר גנב ממנו את הפורמט לתוכנית "אורי גלר מחפש את היורש". מושיאשווילי טען שהוא זה שיזם והגה את הרעיון, קיים פגישות והתכתבויות רבות בנושא, ואף חבר אל "מעיין הפקות" שהחלה בתהליכים להפקת התוכנית. מושיאשווילי דרש 750 אלף דולר כפיצוי, אך בסופו של דבר הפרשה לא הגיעה לבית משפט.
קריירה בטלוויזיה ובקולנוע
עם סיום לימודיו החל לשחק בסרטים קצרים. הסרט הקצר הראשון בו שיחק הוא סרטו של אבי מוסל "החברה של קורבי", על פי סיפור של אתגר קרת. על כך סיפר בראיון: "קרה לי משהו מיוחד בשבוע הראשון שהגעתי לתל אביב, עוד לפני הלימודים... היה לי אז שיער ארוך וראיתי בסינמטק מישהו עם שיער ארוך, ניגשנו אחד לשני [...] אמרתי לו שאני רוצה ללמוד משחק והוא אמר לי שהוא רוצה אותי לסרט גמר שלו". הסרט זכה בפסטיבל הסרטים ביפן במקום ראשון ובפרס וולג'ין בפסטיבל הקולנוע ירושלים.
הסרט השני בו שיחק הוא "המנהל" של שרון הולצמן. הסרט זכה בפרס במקסיקו.
ב-1997 שיחק בסרט הקצר "עם חוקים" של דובר קוסאשווילי; גילם את משה קדברה בסרט "עפולה אקספרס" וגילם את ניר בסרט "הממלכה הקסומה של הוגו" שיצר בני רדום.
הופעתו הטלוויזיונית המשמעותית, איתה מושיאשווילי מזוהה מאז, הייתה בין השנים 1997–2004 כאשר שיחק בקומדיית מצבים הישראלית "שמש", ששודרה בערוץ 2 על ידי הזכיינית קשת. בסדרה הוא גילם את שַׂשִׂי שווילי, טבח שמתנהג כמו ילד בעקבות היפנוט שחווה בעברו. על ההשפעה של הערצת הרחוב בתקופה זו סיפר: ""ארבעה-חמישה חודשים בשנה הטלפון שלי היה סגור... מסתם בן אדם ברחוב פתאום קוראים לך עשרה אנשים בדקה, וזה עוד אלה שהיה להם אומץ".
בשנת 2001 שיחק בסרט "חמש דקות בהליכה" בבימויו של איתי לב. ב-2005 שימש כמפיק שותף בסרט "ימים קפואים" של הבמאי דני לרנר. ב-2008 גילם את ארקדי בסרט "מפטיר" של דויד בן ארי. באותה שנה שיחק לצד אבי ביטר ואורית פוקס בפרסומת של החטיף "קליק". ב-2009 שיחק בסרטו של חיים בוזגלו "סרק סרק". ב-2010 גילם רוצח שכיר בסרטו של חיים בוזגלו "כבוד".
ב-2014 שיחק בסרט הקולנוע "שושנה חלוץ מרכזי". ב-2014 החל להופיע גם בפני הציבור הדתי כשבשיאו הופיע בתהלוכת ל"ג בעומר של פעילי חב"ד בפני מעל 10,000 ילדים.
ב-2015 הופיע בסרטו של עמוס גיתאי "רבין – היום האחרון".
בשנת 2011 היה חבר בוועד המנהל של שח"ם - ארגון השחקנים בישראל.
קריירה בתיאטרון
אחרי הסדרה "שמש" מושיאשווילי הופיע בתיאטרון ושיחק בהצגות ילדים.
בין השנים 1995–1996 שיחק בהצגה "חלק אינטגרלי" שכתבו גיל קופטש ושלומי מוסקוביץ וביימה דדי ברון. הצגה זו הופקה במסגרת הסטודיו של יורם לווינשטיין והמשיכה לרוץ כהפקה פרטית.
בתיאטרון הקאמרי ב-2010 גילם את גרישה בקומדיה "חורף מתחת לשולחן" מאת המחזאי הצרפתי רולאן טופור בבימוי אלינור אגם בן דוד.
מרוצי הגרנד פרי למכוניות
מרוצים מאורגנים
אירוע המרוץ הראשון נערך בשנת 1900 כאשר ג'יימס גורדון בנט הבן, הבעלים של העיתון "ניו יורק הראלד" וה"הרלד טריביון הבינלאומי" בפריז, הקים את גביע גורדון בנט במרוצי מכוניות באירופה, מרוץ שנתי אשר משך מתחרים בינלאומיים. כל מדינה הייתה מורשית להתחרות עם עד שלוש מכוניות. באותה עת בארצות הברית, ייסד ויליאם קיסאם ואנדרבילט השני ב-1904 את גביע ואנדרבילט בלונג איילנד שבניו יורק.
זבולון מושיאשווילי
קריירה מוזיקלית
ב-2007 הוציא סינגל בשם "תמנה אותי", במסגרת ההרכב "זוריקופ". על סינגל זה אמר: "האמת היא שמההתחלה הייתה לי התלבטות עם השיר. הרגשתי שאני חייב לעשות אותו, אחרי שנפגעתי מכל מיני עניינים, אבל דווקא כשסיימתי את ההקלטות – לא בא לי לשווק את הסינגל, כי הייתה בו יותר מדי ביקורת. נכון שזו ביקורת חברתית עניינית, אבל חכמי ישראל אומרים שיש להבליט דווקא את הצד הטוב בעם ישראל".
מרוצי הגרנד פרי למכוניות
מרוץ הגרנד פרי הראשון
המרוץ הראשון אשר נשא את השם גרנד פרי אורגן בשנת 1906 על ידי מועדון המכוניות של צרפת ונמשך יומיים בחודש יוני. מסלול לה מאן בו נערך המרוץ היה משולש בצורתו וכל הקפה כיסתה מרחק של 105 ק"מ. בכל יום נדרשו שש הקפות וכל הקפה ארכה כשעה על ידי המכוניות של אותם הזמנים. מבין 32 המתחרים המייצגים 12 יצרני כלי רכב שונים, פרנק זייס ההונגרי ניצח במרוץ 1,260 הק"מ במכונית רנו.
זבולון מושיאשווילי
קריירה מוזיקלית
ב-2019 הוציא את הסינגל "היום יפנה" יחד עם האמן יוסף מאצנר והזמר אילן דמרי.
מרוצי הגרנד פרי למכוניות
מרוץ הגרנד פרי הראשון
מרוצים רבים התרחשו בתקופה זו ברמה הלאומית, אך אף מרוץ רשמי לא חיבר את כולם יחדיו. החוקים השתנו מארץ אחת לשנייה וממרוץ אחד לאחר. ההבדלים אופיינו בעיקר סביב הגבלת המשקל המרבי (לא הנמוך ביותר) וזאת במטרה להגביל כוח על ידי הגבלת גודל המנוע (המנועים הנפוצים היו בעלי לא יותר מארבעה צילינדרים, והפיקו פחות מ-50 כוחות סוס). למכוניות כולם היו צוותי מכונאים ונהג, והיה אסור לעבוד על המכוניות במהלך המרוץ מלבד החלפת צמיגים (פיתוח שהומצא על ידי חברת מישלין).
זבולון מושיאשווילי
קריירה מוזיקלית
ב-2021 הוציא את הסינגל "אנא בכח-ראפ" יחד עם האמן יוסף מאצנר.
מרוצי הגרנד פרי למכוניות
התפתחות מסלולי המרוצים
ברוב המקרים המרוצים נערכו על גבי מסלול ארוך של כבישים ציבוריים סגורים ולא מסלולים פרטיים סגורים כפי שהוצע תחילה. כך היה בגרנד פרי מסלול לה-מאן בשנת 1906, במסלול הטארגה פלוריו (הנמשך לאורך 72 קילומטרים של כבישי סיציליה), במסלול הקייזרפרייס הגרמני (75 מיילים בהרי הטאונוס), ובמסלול הצרפתי בדייפ, צרפת (כ-48 מיילים) אשר שימש לגרנד פרי של 1907. החריגים היו השיפועים התלולים בצורת ביצה ליד האליפסה של ברוקלנדס באנגליה, מסלול המרוצים של אינדיאנפוליס והאאוטודרום נציונל מונזה באיטליה.
בשנת 1922 הפכה איטליה למדינה הראשונה מחוץ לצרפת אשר אירחה מרוץ מכוניות תחת השם גרנד פרי (גרן פרמיו) במונזה. בהמשך הצטרפו בלגיה וספרד (בשנת 1924), ומאוחר יותר נוספו למדינות אחרות. התרחבות זו עדיין לא הייתה אליפות רשמית, אף על פי ש"נוסחה" של חוקים המתבססים על גודל מנוע ומשקל הופיעה לפני מלחמת העולם הראשונה, אבל היא לא אומצה באופן כלל עולמי.
זבולון מושיאשווילי
קריירה מוזיקלית
ב-2022 הוציא את הסינגל "טאטע" יחד עם הזמר אילן דמרי.
חיים אישיים
ב-2005 חזר בתשובה. ב-4 באוגוסט 2023 נפטר ממחלת כבד בבית החולים הדסה עין כרם ונקבר בבית העלמין בנוף הגליל.
מרוצי הגרנד פרי למכוניות
התפתחות מסלולי המרוצים
בשנת 1924 התאגדו יחדיו מועדוני רכב לאומיים רבים כדי להקים את האיגוד הבינלאומי למועדוני מכוניות ה-AIACR, אשר ועדת הספורט הבינלאומית שלו הוסמכה להסדיר את הגרנד פרי לצורות אחרות של מרוצים בינלאומיים. מאז תחילת מרוצי הגרנד פרי, תחרויות התנהלו בהתאם לנוסחה המבוססת על גודל מנוע ומשקל הרכב. תקנות אלו בוטלו בשנת 1928, תחילתו של עידן "פורמולה ליברה" כאשר מארגני מרוצים החליטו לקיים את האירועים ללא מגבלות. מספר המרוצים שהוגדרו כגרנד פרי גדל מחמישה אירועים בשנת 1927, לתשעה אירועים ב-1929 ולשמונה עשר ב-1934 (השיא לפני מלחמת העולם השנייה).
השנים שלפני מלחמת העולם השנייה
הגרנד פרי של מונקו 1933 היה הראשון בהיסטוריה של הספורט שבה הרשת הוגדרה לפי איכויות זמן. כל כלי הרכב המתחרים נצבעו על פי רשימת צבעי מכוניות מרוץ בינלאומית: החל משנת 1934, הגרמנים הפסיקו לצבוע את רכביהם, כדי להפחית משקל. המתכת הלא צבועה גרמה לכך שהמכוניות הגרמניות כונו על ידי התקשורת "חצי הכסף".
מכוניות צרפתיות המשיכו לשלוט (מובלות על ידי בוגאטי, אבל גם על ידי דלג' ודליי) עד שנות העשרים המאוחרות, כאשר המכוניות האיטלקיות (אלפא רומיאו ומזראטי) החלו להביס את המכוניות הצרפתית בקביעות. באותו זמן, הגרמנים החלו לבנות מכוניות מרוץ ייחודיות הנדסית כפי שנראה בתמונה עם הגוף האווירודינמי של בנץ "הדמעה" שהוצג בגרנד פרי האירופאי 1923 במונזה.
בשנת 1930, התגברות הלאומיות החלה שלב חדש כאשר הנאצים עודדו את מרצדס-בנץ ואוטו יוניון לקדם את תהילת הרייך. (הממשלה סייעה תקציבית לשני היצרנים, אבל עיקר התמיכה הייתה בתקשורת, הסבסוד הכלכלי היה רק 10% מעלויות המרוצים). שני הסמלים הגרמניים שלטו לחלוטין בתקופה בין 1934 ל-1939, מנצחים בכל המרוצים חוץ משלושה. המכוניות באותם זמנים היו בעלי מושב בודד, עם מנועים מוגדשים בעלי 8 עד 16 צילינדרים המפיקים 600 כוחות סוס ומעלה באמצעות דלק אלכוהולי.
בתחילת אוקטובר 1923, הרעיון של אליפות מכוניות נידון בוועידת הסתיו השנתית של ה-AIACR בפריז. בכל אופן, הדיון התמקד סביב ההתעניינות ההולכת וגוברת במרוצים על ידי יצרנים וקיום הגרנד פרי האירופאי הראשון במונזה 1923. אליפות העולם הראשונה נערכה בשנת 1925, אבל הייתה ליצרנים בלבד, התבססה על ארבעה מרוצים של 800 ק"מ. מרוצי האליפות היו אינדיאנפוליס 500, הגרנד פרי האירופאי והגרנד פרי הצרפתי איטלקי. אליפות אירופאית, התבססה על הגרנד פרי העיקריים במספר מדינות אשר נוסדה עבור נהגים ב-1935, ונערכה כל שנה עד לפרוץ מלחמת העולם השנייה בשנת 1939.
השנים שלאחר המלחמה ופורמולה 1
ב-1946, לאחר מלחמת העולם השנייה, נערכו רק ארבעה מרוצים של גרנד פרי. חוקים לאליפות עולם גרנד פרי הוגדרו לפני מלחמת העולם השנייה, אבל לקח שבע שנים לאחר מכן עד 1947 כאשר ה-AIACR התארגן מחדש כהפדרציה הבינלאומית לרכב או FIA בקיצור. משרדים בפריז, בסוף עונת 1949 פורסם כי עבור עונת 1950 יקושרו מספר גרנד פרי לאומיים ליצירת פורמולה 1 עם אליפות עולם לנהגים, למרות קשיים כלכליים בשנים 1952 ו-1953 הושלמה במכוניות פורמולה 2. מערכת ניקוד הוקמה ושבעה מרוצים העניקו אליפות כולל האינדיאנפוליס 500. מרוץ אליפות העולם הראשונה נערכה בסילברסטון שבבריטניה.
האיטלקים שוב הצליחו טוב מאוד במרוצים אלו, גם היצרנים וגם הנהגים. אלוף העולם הראשון היה ג'וזפה פארינה, שנהג באלפא רומיאו. קבוצת פרארי הופיעה במרוץ אליפות העולם השנייה, בגרנד פרי מונקו, היא היצרן היחידי שהתחרה לאורך כל ההיסטוריה של הספורט המוטורי, ועדיין מתחרה.
החותמים על חוקת ארצות הברית
נציגים מ-12 מדינות חתומים על החוקה. רוד איילנד, המדינה הנותרת, סירבה לשלוח נציג לוועידה. שורה של פוליטיקאים בכירים מיאנו להגיע. תומאס ג'פרסון וג'ון אדמס שירתו כדיפלומטים מעבר לים. סמואל אדמס, תומאס פיין ופטריק הנרי מצאו את שיטת הממשל הנוכחית מתקבלת על הדעת ולכן סירבו להגיע למעמד. בנוסף ל-39 הצירים, גם מזכיר הוועידה, ויליאם ג'קסון, חתם על החוקה; לא כנציג של מדינה זו או אחרת, אלא כעד מטעם הממשל שבא להעיד בשבועה על תקינותן של החתימות.
מרידור
השם מרידור הוא שם משפחתם של כמה אישים ישראלים. מקור השם בספר שמשון מאת ז'בוטינסקי; אחת הדמויות מבקשת מגיבור הספר להציע שם לשני תאומים שזה עתה נולדו. שמשון אומר לה לקרוא להם מְרידוֹר ורְמידור – "דור של רמייה, דור של מריבה" (בתרגום פטר קריקסונוב).
{{פירושונים|
דקת דומייה
דקת דומייה היא אמצעי ביטוי לאבל או לצער, בדומה להנפת דגל בחצי התורן. במהלך דקת הדומייה על הנוכחים לשמור על השקט.
ראשית המנהג היא בשנת 1919, אז אפשרה דקת הדומייה להחליף את רגעי התפילה המקובלים עד אז באות שיספק גם את האתאיסטים והלא-מאמינים.
משכה של דקת דומייה הוא כדקה, אם כי נהוגים גם זמנים אחרים, דוגמת דקת הדומייה בבוקר יום הזיכרון לחללי מערכות ישראל אשר מלווה בצפירת זיכרון ומשכה שתי דקות. במשך דקת הדומייה נהוג שכלל הנוכחים עומדים, מרכינים את ראשם ומסירים את כובעיהם, למעט חיילים. קצינים ונגדים מצדיעים.
בדקות דומייה לאומיות נהוג לעצור הרמטית את התנועה בכבישים ובכלי התחבורה השונים. בכלי רכב שאין אפשרות לעמוד בהם, כדוגמת רכב פרטי, נהוג לצאת מהרכב ולעמוד דום לצידו.
דקת דומייה מלווה לעיתים באמצעי כבוד אחרים: צפירת זיכרון, הפרחת יונים, צלצול פעמונים וענידת סרטים שחורים.
בשנים האחרונות, בעיקר בישראל ובבריטניה, ובעיקר באירועי ספורט, הוחלפה דקת הדומייה במחיאות כפיים.
יש הנוהגים להתפלל במהלך דקות דומייה. בישראל מבוטא מנהג זה על ידי אמירת פרקי תהילים לעילוי נשמת במהלך דקות הדומיה של יום השואה ושל יום הזיכרון לחללי מערכות ישראל.
מטאטא
מַטְאֲטֵא הוא כלי לניקוי המורכב מסיבים חזקים, המחוברים למקל.
אטימולוגיה
המילה "מַטְאֲטֵא" היא מילה יחידאית בתנ"ך, ומוזכרת ב:. בתלמוד הבבלי מסופר כי החכמים התקשו בהבנת המילה מטאטא, ולבסוף הבינו אותה מתוך שיחתה של שפחתו של רבי. על פי מילון אבן שושן, מטאטא נקרא גם מכבד, מכיוון שהיה עשוי ממכבדת שהוא ענף התומר הנושא את הפרחים והפירות. מכאן הביטוי: לכבד את הרצפה.
היסטוריה
המטאטא עבר שינויים מבניים משמעותיים, מאז הימים בהם הוכן מסיבים טבעיים וקרשים. במקור היו כל המטאטאים עגולים, ואף שלא היו יעילים במיוחד, היה קל להכינם. כיום כולל המטאטא ידית קצרה, שמטרתה שיהיה נגיש יחסית, או ידית ארוכה לניקוי רצפות או אחים. סיבי מטאטא עשויים כיום בעיקר מעשבי דורה. עשבים אלו נמצאו כמתאימים ביותר להכנת מטאטאים – הם קשים, ישרים, עמידים, וגדלים בטבע כשהם קשורים זה לזה. השינוי הגדול ביותר שעברו המטאטאים היה במאה השבע-עשרה, עם המצאת המטאטאים הישרים, אשר בשל רוחבם הם יעילים יותר לניקוי אבק. המטאטאים הישרים הפכו עד מהרה את שאר המטאטאים לחסרי תכלית וכיום כמעט כל המטאטאים מיוצרים באופן זה.
מטאטאים וקסמים
מטאטאים היו מקושרים זה זמן רב עם קסמים. בהקשר זה כמעט תמיד מוצגים מטאטאים עגולים מתקופת ימי הביניים ובקישור עם מכשפות, כאשר לרוב הוא משמש אותן כאמצעי תחבורה.
כיום משמש המטאטא ככלי עזר בטקסים פגאניים רבים. מטאטא מונח לעיתים בפתח מקום בו מתבצע מפגש מכשפות, כייצוג לאלמנט האוויר, או ככלי לטיהור האזור. השימוש במטאטאים נעשה על ידי טאטוא סמלי של האוויר במעגל. הכהן או הכוהנת הגבוהים הולכים במעגל עם כיוון השעון, ממלמלים את הלחש ומטאטאים כמה סנטימטרים מעל האדמה. השימוש הזה בא לעיתים במקום הדלקת קטורת כאשר אחד המשתתפים אלרגי או אם במקום בו נערך הטקס אסור להבעיר אש.
בספרות ובאמנות
בספרות מטאטאים מוצגים תכופות כאמצעי תחבורה אווירית למכשפות. בסדרת ספרי "הארי פוטר", לדוגמה, מטאטאים משמשים קוסמים ומכשפות במשחק הקווידיץ'.
פתיחת סארגוסה
פתיחת סארגוסה היא פתיחת שחמט שמתחילה במסע:
מכיוון שהלבן משחק בדרך כלל באגרסיביות בפתיחה, פתיחת סארגוסה נחשבת לפתיחה נדירה ומוגדרת A00 על ידי אנציקלופדיית פתיחות השחמט.
היסטוריה
הפתיחה הפכה לפופולרית במועדון שחמט סרגוסה (סרגוסה, ספרד) בשנת 1919. שנה לאחר מכן חבר המועדון חוסה ז'אנקוזה ניתח פתיחה זו ב-Revista del Club Argentino. בשנת 1922 בעיר מנהיים בגרמניה נערך טורניר נושא בין שלושה שחקנים, זיגברט טאראש, פאול לאונהרדט וז'אק מיזס, שדרש ממשתתפיו לפתוח במסע 1.ג3, טאראש ניצח.
אסטרטגיה
הפתיחה 1.ג3 נראית בהתחלה כמסע סתמי. הוא פותח אלכסון למלכה, אך הוא מהווה מעט מאוד השפעה על תפיסת המרכז. הוא מהווה הכנה למסע ד4, אבל הלבן היה יכול לשחק את המסע מיד גם ללא ההכנה. בנוסף, הרגלי במשבצת ג3 מונע מהפרש בצד המלכה להתקדם למשבצת זו ובכך גורם לחיסרון ללבן.
מסע זה אינו נוראי, אך למרות זאת ישנה סבירות גבוהה שהוא יוביל למערכות מבוססות, כמו הגנת קארו-קאן הפוכה או הגנה סלאבית (אבל עם יותר טמפו ללבן); וריאציית ההחלפות בגמביט המלכה הנדחה, לאחר 1.ג3 ה5 2.ד4 ה:ד4 3.ג:ד4 ד5; למצב מבוסס אבל פאסיבי של פתיחת רגלי המלכה לאחר 1.ג3 פו6 2.ד4 או 1.ג3 ד5 2.ד4; או למצב של הגנה סקנדינבית הפוכה לאחר 1.ג3 ה5 2.ד4 ה:ד4 3.מה:ד4?! פג6 4.מהא4.
לשחור יש מספר תגובות למסע, הנפוצות ביותר (והאפקטיביות ביותר) הן 1 ... ד5, 1... ה5, ו 1...פו6. לאחר 1...ד5, לבן יכול לנסות להגיב באמצעות גמביט פלנטו, 2.ה4?!, למעשה תגובה לא שגרתית להגנה סקנדינבית. לאחר 2...ד:ה4, 3.מהא4+ מחזירה את החייל, אבל שחור זוכה לפיתוח מהיר עם 3..פג6 4.מה:ה4 פו6 5.מהג2 ה5. גם התגובה 1...ו5 היא סבירה כאשר 2.ד4 מגיע למצב ההגנה ההולנדית שבו הלבן שיחק את המהלך הפאסיבי ג3.
התגובה 1...ג5 היא גם אפשרית, אבל נותנת ללבן יותר אפשרויות ממסעים אחרים להעביר את הסיטואציה לפתיחות רגילות שיכולות לזכה את הלבן ביתרון קל. המסע 1...ג5 2.ה4, הופך את המצב לווריאצית אלאפין של ההגנה הסיציליאנית. ההמשך 1...ג5 2.ד4 גם אפשרי, כאשר 2...ג:ד4 (2...ו6 3.ה4 ד5 מעביר את המצב להגנה צרפתית אחרי 4.ה5 או 4.ה:ד5, גם אפשרי) 3.ג:ד4 ד5 מעביר את המצב לווריאצית החילופים הרגילה של ההגנה הסלאבית (בדרך כלל מגיעים אליה דרך 1.ד ד5 2.ג4 ג6 3.ג:ד5 ג:ד5 ג:ד5), שנותן ללבן יתרון קל.
המסע 1...פג6 אפשרי גם כן, היות הוא מעביר את המצב למערכת 1.פג3 (עם היפוך צבעים), כאשר שחור מנסה תוכנית מפוקפקת עם ג5 וד5. לאחר 2.ד4 ד5, השחור מחזיק במצב בלתי רגיל זה עם קשיים מעטים.
שון דרובר
שון דרובר (באנגלית: Shawn Drover; נולד ב-5 במאי 1966 במונטריאול שבקוויבק) הוא מתופף קנדי הידוע בעיקר כמתופף להקת הת'ראש מטאל מגאדת'.
רקע
דרובר החל לנגן על תופים בגיל 13. בשנת 1993 הקים דרובר ביחד עם אחיו גלן דרובר (ששימש כגיטריסט במגאדת') את להקת הפאוור מטאל אידולון שהוציאה עד היום 7 אלבומים.
בשנת 2004 צורף דרובר ללהקת הת'ראש מטאל מגאדת' בתור מתופף הלהקה, לאחר שמתופף העבר שלה, ניק מנזה לא יכל לחזור ללהקה ולערוך עימה סיבוב הופעות ברחבי ארצות הברית.
באחת מההופעות של מגאדת' ביפן כחלק מסיבוב ההופעות "Blackmail The Universe Tour", שון ואחיו גלן החליפו בין תפקידיהם וניגנו מספר שירים, כך ששון ניגן על גיטרה בעוד שגלן ניגן על תופים. כמו כן, במהלך סיבוב הופעות שבהן ניגנה מגאדת' עם להקת הפרוגרסיב מטאל דרים ת'יאטר, כחלק מפסטיבל "Gigantour", שימש דרובר כגיטריסט השלישי של מגאדת' בעוד שמייק פורטנוי, המתופף של דרים ת'יאטר דאז, ניגן על התופים.
דרובר הוא איטר אך מנגן על מערכת תופים המותאמת למתופף ימני. כמו כן דרובר אינו מנגן על מצילת ההייאט ועל תוף הסנר כשידיו מוצלבות והוא גם מתחיל את המקצבים והתיפופים שלו על התופים עם יד ימין ולא עם יד שמאל, שלא כדרך מתופפים איטרים.
שון פרש ממגאדת' בשנת 2014 והצטרף ללהקת Act of Defiance יחד עם כריס ברודריק שהיה איתו בלהקה. דרובר כיום מתגורר באטלנטה בארצות הברית.
ציוד
דרובר משתמש בתופים המיוצרים על ידי חברת Ddrum, במצילות של חברת Sabian, עורות של חברת Evans, סטנדים ומחזיקים של Gibraltar ובמקלות המיוצרים על ידי חברת Pro-Mark.
שטר אירוסין
בהלכה היהודית, שטר אירוסין הוא אחת מהדרכים שבהן ניתן לבצע קידושין, במהותו ודיניו הוא דומה לשטר במשפט העברי ולגט, אך קיימים שינויים רבים בין שטר זה לשאר השטרות.
הקניין הנפוץ יותר לקדש בו אשה כיום, הוא כסף, אך ייתכן כי בעבר, השטר היה נפוץ ביותר. כך למשל, על פי המדרש יוסף הצדיק הראה לאביו יעקב אבינו, את שטר האירוסין שלו, כדי להראות שקידש את אשתו כדת וכדין.
מהות השטר
באופן רגיל, שטר הוא מסמך אותו כותב המקנה לקונה, וחלותו היא מעשה קניין הנעשית על ידי ראייה משפטית. לעומת זאת, שטר אירוסין נכתב על ידי הקונה למקנה, שכן הבעל הוא הקונה ולמרות זאת הוא כותב את השטר לאשה. שוני זה בין שטר זה לשאר השטרות, מתפרש בתלמוד בשני אופנים שונים: האחד נוטה להסביר זאת בהלכה שנמסרה למשה מסיני, והשנייה - בשוני הלשון בפסוקים: בעוד שהכתוב המדבר בשטרות כותב שמכך משמע שהקונה לקח את השטר מהמוכר, הרי שבמעשה קידושין הבעל הוא זה שעושה את מעשה הקניינים, כאמור בפסוק.
דעת האשה בכתיבת השטר
מכיוון ששטר זה שונה במהותו משאר השטרות, עלו מחלוקות בין חכמי האמוראים, האם על השטר להכתב מדעת המקנה - שהיא האשה שמקנה את גופה לבעל לשם אישות, ככל שטר שצריך להכתב מדעת המקנה שהוא המוכר, ואם לא - אין לו תוקף משפט, או שמא די בכך שהשטר נכתב מדעת הבעל, שהוא זה שמוסר את השטר לאשה, כמו כל שטר שהמקנה מוסר את השטר לקונה, ולכן על השטר להכתב מדעתו. רבא ורבינא, פסקו שאין השטר צריך להכתב מדעתה, ורב פפא ורב שרביא פסקו שכמו כל שטר, על השטר אירוסין להכתב מדעתה של האשה. בשולחן ערוך נפסק שצריך להיכתב מדעתה, ואם כתב שלא מדעתה, הרי היא ספק מקודשת.
כוונה בכתיבת השטר
ריש לקיש, מראשוני אמוראי ארץ ישראל, פסק שכשם שהגט צריך להכתב לשם גירושין, כך על שטר האירוסין להכתב לשם קידושין, שכן התורה הקישה את הגירושין לנישואין -, וכך פסק השולחן ערוך.
אפיגרף (מתמטיקה)
במתמטיקה, האֶפִּיגְרָף של פונקציה f : Rn→R  היא  קבוצת הנקודות שנמצאות מעל או על הגרף: האפיגרף המוגבל הוא האפיגרף ללא הגרף עצמו: הגדרה זהה קיימת לפונקציה שלוקחת ערכים מהתחום R ∪ ∞., ובמקרה זה, האפיגרף הוא קבוצה ריקה אם ורק אם f זהה לאינסוף. אפשר גם להגדיר את האפיגרף כאשר התמונה היא כל מרחב וקטורי. בצורה דומה, אפשר להגדיר את קבוצת הנקודות שמתחת לגרף, שהיא ההיפוגרף. מאפיינים של האפיגרף הם:
הישרדות: האאוטבק האוסטרלי
הישרדות: האאוטבק האוסטרלי (באנגלית: Survivor: The Australian Outback) היא העונה השנייה של תוכנית המציאות האמריקאית "הישרדות". העונה עלתה לשידור ב-28 בינואר 2001 ברשת השידור האמריקאית CBS, והסתיימה ב-3 במאי 2001. עונה זו צולמה בין 23 באוקטובר ל-3 בדמצבר 2000 בתחנת גושן קאטל, בהרברט ריבר בצפון קווינסלנד. העונה הונחתה על ידי ג'ף פרובסט, במקום 39 ימים של משחק כמו רוב העונות, העונה הייתה מורכבת מ-42 יום של משחק. עם 16 משתתפים.
מאפייני העונה
16 מתמודדים הופרדו עם תחילת המשחק לשני שבטים, אוגקור וקוצ'ה. כאשר נשארו עשרה מתמודדים במשחק, המתמודדים התאחדו לשבט אחד, בארמונדי. לאחר 42 ימים של תחרות, טינה ווסון זכתה בתואר "השורדת האחרונה" לאחר שניצחה את קולבי דונלדסון בהצבעה של 3–4 מחברי המושבעים.
עונה זאת הייתה הכי נצפית ב-2001. לפי מדד נילסן בעונה זאת צפו בממוצע 30 מיליון צופים מדי שבוע.
מתמודדים
בתוכנית השתתפו 16 מתמודדים אשר חולקו לשני שבטים, אוגקור וקוצ'ה, אשר אלו השמות של "קנגורו" ו-"קרוקודיל" בשפת אבוריג'יניות. שני השבטים התאחדו עם חמישה מתמודדים מכל צד זאת לאחר שמייקל סקופין מקוצ'ה נפל עפ פניו אל מדורה וסבל מכוויות מדרגה שלישית, מה שהביא לפינויו המיידי מהמשחק. אי לכך, מועצת השבט הראשונה באיחוד הסתיימה בתיקו. התיקו נפתר על בסיס איזה שחקן קיבל הכי הרבה קולות נגדו בכל מועצות השבט הקודמות; ג'ף וונר שהיה בעבר בשבט קו'צה הודח, מה ששם את חברי אוגקור לשעבר ביתרון.
ברית הרוב של חברי אוגקור לשעבר טינה, קולבי וקית' הדיחו את חברי השבט קוצ'ה לשעבר ואף הדיחו את חברי השבט שלהם אמבר וג'רי. השלושה נשארו ביחד עד הסוף, כאשר שקולבי זכה במשימת החסינות האחרונה ובחר לקחת את טינה איתו לגמר. התכנית האסטרטגית של טינה לאורך העונה הוערכה יותר מהכוחנות של קולבי במשימות, מה שהעניק לה את תואר השורדת האחרונה בהצבעה של 3–4 מחברי המושבעים.
הופעות עתידיות
מחוץ להישרדות, אליזבת פילרסקי, כיום האסלבק, החלה להנחות את תוכנית האירוח של ABC "המבט" (באנגלית: The View), ובהמשך שימשה כתורמת פוקס ניוז. ברקיץ' גם השתתפה בעונה השביעית של "המירוץ למיליון" ביחד עם ארוסה ומתמודד הישרדות לשעבר רוב מריאנו. ג'ף וורנר ואלישיה קאלאווי הופיעו בעונה השנייה של "האח הגדול".
Always Look on the Bright Side of Life
Always Look on the Bright Side of Life ("הבט תמיד על הצד השמח של החיים") נכתב על ידי חבר מונטי פייתון אריק איידל, והוצג לראשונה בסרט "בריאן כוכב עליון". השיר הפך להמנון נפוץ באירועים ציבוריים כמו משחקי כדורגל ואף בהלוויות.
השיר שנכתב מצביע על סטואיות ונוקשות לנוכח מצוקה, המקושרת לעיתים לבריטים. השיר הפך לפופולרי מאוד והגיע למקום השלישי במצעד הסינגלים בבריטניה בשנת 1991. אריק אידל ביצע את השיר בשידור חי בטקס הסיום של אולימפיאדת קיץ 2012 במהלך סימפוניה בת שעה של קטע מוזיקלי בריטי.
רקע
בזמן שניסה למצוא דרך לסיים את הסרט "בריאן כוכב עליון", אריק אידל כתב גרסה של השיר על גיטרת גיבסון J-50 תוך שימוש באקורדי ג'אז בלבד. במקור השיר בוצע בצורה אחרת ויתר חברי מונטי פייתון הסכימו שהיא מספיק טובה לסוף הסרט.
הדמות הראשית של הסרט, בריאן כהן (בגילומו של גרהם צ'פמן) נידונה למוות בצליבה על חלקו בעלילת חטיפה. לאחר רצף כישלונות להימלט מההוצאה להורג, מנסה אדם צלוב סמוך לו (בגילומו של אריק איידל) לעודד אותו בשיר "הבט תמיד על הצד השמח של החיים". עם התקדמות השיר, רבים מקרבנות הצליבה האחרים (בסך הכל 140 על פי התסריט, אף על פי שרק עשרים ושלושה צלבים נראים בפועל על המסך) מתחילים לרקוד באופן מוגבל ולהצטרף לשריקה של השיר. השיר ממשיך גם כשהקרדיטים מתחילים להתגלגל לסיום הסרט.
השיר עובד על ידי ג'ון אלטמן והוקלט באולפני צ'אפל עם תיזמור מלא ועם להקת פרד טומלינסון כאשר את השריקה ביצע ניל אינס. השיר הופיע באלבום פסקול הסרט תחת הכותרת "הבט תמיד על הצד השמח של החיים (כל הדברים משעממים ומכוערים)".
כאמור, השיר מציג את האופי הבריטי הנוקשה "לנוכח פני מצוקה ואסון" והפך לפופולרי. באחד המקרים, בעת מלחמת פוקלנד נפגעה ספינת הצי הבריטי אה"מ שפילד מטיל Exocet ארגנטינאי שנורה לעברה ב-4 במאי 1982. צוות המשחתת שר את השיר בזמן שהמתין לחילוץ מהספינה.
ב -4 באוקטובר 1989, כאשר צ'פמן מת, חמשת חברי מונטי פייתון הנותרים, יחד עם חברים קרובים ובני משפחתו, שרו יחד את השיר באזכרה. בשנת 2005, סקר של Music Choice הראה כי זהו השיר השלישי בפופולריות שלו שהבריטים היו רוצים שיושמע בהלוויותיהם.
מילים אלטרנטיביות
באירועים מיוחדים, כאשר השיר בוצע בשידור חי, איידל שינה את אחת השורות כך שתתאים לאירוע המסוים.
סינגל
ב-16 בנובמבר 1979 הופץ בבריטניה תקליטון ובו השיר. בצדו השני היה השיר "בריאן" (שיר הנושא של הסרט) אך הסינגל לא הגיע למצעדים. תשע שנים לאחר מכן הסרט הופץ בקלטות VHS והשיר נערך (להסרת שפה בוטה) והופץ מחדש ב-21 בנובמבר 1988 כשבצדו השני שוב השיר "בריאן" בגרסה מלאה. גם הפעם השיר לא הגיע למצעדים.
בתחילת שנות התשעים השיר החל לצבור פופולריות עם הצגת הסרט כסרט-פולחן. בעקבות שידור השיר באופן קבוע באחת מתוכניות הבוקר ברדיו BBC הפיצה חברת וירג'ין מחדש את השיר בסינגל ב־23 בספטמבר 1991.
הסינגל הגיע לעשרת השירים המובילים במצעד באוקטובר 1991 לאחר הופעה של איידל בתוכנית הטלוויזיה טופ אוף דה פופס. בשיאו הגיע השיר למקום שלישי ולאחר מכן הופיע באלבום האוסף "שירי מונטי פייתון" משנת 1989. הסינגל הגיע למקום הראשון באירלנד ב-13 באוקטובר 1991, אף על פי שהסרט נאסר להקרנה שם, בעקבות כך הפך השיר לפופולרי מתמיד.
גרסאות ערוכות אחרות של השיר, שנכתבו על ידי אריק איידל יצאו באלבומי אוסף בנובמבר 1991 וב-2 בדצמבר 1991. באחת הגרסאות שונתה השורה "החיים הם חתיכת חרא" ל"החיים חתיכת יריקה". ב-14 ביולי 2014 הונפקה גרסה נוספת לשיר, הפעם כסינגל של 12 אינץ' בו הוא מוצג כ"המנון הכדורגל הבלתי רשמי של אנגליה".
השיר מופיע פעמיים במחזמר "ספמאלוט"" בברודוויי, המבוסס על "מונטי פייתון והגביע הקדוש".
נלי שפר
נלי (עמנואל) שפר (נולד ב-6 בדצמבר 1952) הוא צלם ישראלי.
קורות חייו
שפר נולד בתל אביב וסיים לימודי צילום טכני במכללת הדסה בירושלים. כמו כן, הוא הוסמך לתואר שני בקולנוע וטלוויזיה באוניברסיטת תל אביב.
בשנת 1979 פתח סטודיו לצילום בתל אביב וב-1982 החל לעסוק בצילומי מזון עבור ספרי בישול. בשנת 1984 חבר לשף ישראל אהרוני וצילם תמונות עבור ספרו הבישול הסיני. בשנת 1988 פרסם ביחד עם אהרוני את הספר בישול איטלקי הנחשב לפורץ דרך בשל התמונות שצולמו באתרים שונים באיטליה. בעקבות הצלחת הספר הוציאו השניים לאור ספרי בישול נוספים בתחומים שונים, בהם הבישול הצרפתי ושוקי אוכל בעולם, גם בהם שולבו תמונות מארצות המקור. במהלך השנים פורסמו תמונותיו בכ-70 ספרים, וכמו כן הוציא לאור ספרים אישיים, המשלבים טקסטים וצילומים בתחומים שונים.
שפר עוסק גם בצילום מסחרי עבור חברות מזון, מפרסמים וקטלוגים ומרצה בתחום צילום המזון. עבודותיו במהלך השנים זיכו אותו בשבחים והקנו לו מעמד של אחד מבכירי צלמי המזון בארץ.
לואיס פאולסן
לואיס פאולסן (בגרמנית: Louis Paulsen; 15 בינואר 1833 - 18 באוגוסט 1891) היה שחמטאי גרמני. אחיו הצעיר של וילפריד פאולסן.
פאולסן היה אחד השחקנים הראשונים שתקפו את הרעיון שניתן ליצור התקפה על ידי הברקה. הוא קידם את הטיעון שכל התקפה מבריקה נועדה לכישלון מול הגנה נכונה. הרעיונות של פאולסן הובנו היטב על ידי וילהלם שטייניץ שהצהיר שלהתקפה ולהגנה יש מעמד שווה, ובמיוחד על ידי אהרון נימצוביץ' שדירג את פאולסן בין ששת השחקנים ההגנתיים טובים ביותר. פול מורפי ופאולסן היו אמנים מוקדמים של המשחק ושל משחק עיוור; הם היו מסוגלים לשחק 10 משחקים בו זמנית ללא טעויות משמעותיות. בשנת 1862 פאולסן התמודד מול אדולף אנדרסן על תואר אלוף העולם. הדו-קרב הסתיים בתיקו ובהתאם לתקנון אנדרסן שמר על תוארו.
התקפת פאולסן בפתיחה הסקוטית
המסע 7. רב5 בפתיחה הסקוטית משויך לפאולסן, ונקרא "התקפת פאולסן": 1. ה4 ה5 2. פו3 פג6 3. ד4 ה:ג4 4. פ:ד4 רג5 5. רה3 מה-ו6 6. ג3 פזה7 '''7. רב5'''
ג'יימס גרפילד
ג'יימס אברם גרפילד (באנגלית: James Abram Garfield; 19 בנובמבר 1831 – 19 בספטמבר 1881) היה נשיאה ה-20 של ארצות הברית, החל מ-4 במרץ 1881 ועד הירצחו מאוחר יותר באותה השנה על ידי צ'ארלס גיטו (ובכך היה לנשיא האמריקאי השני שנרצח במהלך כהונתו). גרפילד שירת בבית הנבחרים ונבחר לסנאט לפני מועמדותו לנשיאות, וסירב לשרת בסנאט לאחר שקיבל את המועמדות. הוא חבר בית הנבחרים היחיד שנבחר לנשיאות בעת כהונתו.
גרפילד גדל אצל אמו האלמנה בתנאים צנועים בחווה באוהיו. הוא עבד בכמה עבודות, כולל השטת ארבה בנעוריו. בגיל שבע עשרה החל ללמוד בכמה בתי ספר באוהיו, ולאחר מכן בויליאמס קולג', בו סיים את לימודיו ב-1856. כעבור שנה, נכנס לפוליטיקה במסגרת המפלגה הרפובליקנית. הוא נישא ללוקרישיה רודולף ב-1858, ושירת בסנאט של אוהיו בין 1859 ל-1861. גרפילד התנגד לפרישת הדרום מארצות הברית, שירת כמייג'ור גנרל בצבא האיחוד במהלך מלחמת האזרחים האמריקנית, ולחם בקרב שילה. הוא נבחר לקונגרס ב-1862 מטעם אוהיו. במהלך שירותו בבית הנבחרים, תמך בתקן הזהב וזכה למוניטין של נואם מוכשר. גרפילד הסכים בהתחלה עם הרפובליקנים הקיצוניים בסנאט בנוגע לשיקום הדרום, אולם לאחר מכן אימץ קו מתון בכל הנוגע לשמירת זכויות האזרח לעבדים המשוחררים.
גרפילד, שכבר נבחר לתפקיד סנאטור, ניהל את מסע הבחירות של מזכיר המדינה ג'ון שרמן ב-1880 ונאם לטובתו. כששרמן ויריביו - יוליסס ס. גרנט וג'יימס בליין - לא הצליחו לזכות במועמדות, בחרו הצירים בגרפילד כמועמד פשרה בסיבוב השלושים ושישה. בבחירות באותה השנה, ניהל גרפילד מערכת בחירות ממרפסת ביתו, וניצח ברוב דחוק את וינפילד סקוט הנקוק, המועמד מטעם המפלגה הדמוקרטית.